Eelnõu
NARVA LINNAVOLIKOGU
MÄÄRUS
Narva                                                                                                     	__.__.____nr ____
Narva Linnavolikogu 21.02.2013. a määruse nr 6 
„Pedagoogide töötasustamise kord“ muutmine
Määrus kehtestatakse kohaliku omavalitsuse korralduse seaduse § 6 lõike 2 alusel
§ 1. Narva Linnavolikogu 21.02.2013. a määruses nr 6„Pedagoogide töötasustamise kord“ tehakse järgmised muudatused:
(1) Määruse § 1 muudetakse ning sõnastatakse järgmiselt:
„Käesoleva määrusega kehtestatakse Narva munitsipaalsete haridus-, kulltuuri- ja spordiasutuste (edaspidi asutused) linnaeelarvest töötasu saavate pedagoogide ning munitsipaalkoolide direktorite ja õppealajuhatajate töötasustamise kord ja kuutöötasu määrad.“
(2) Määruse § 2 lõiked 1 ja 2 muudetakse ning sõnastatakse järgmiselt:
„(1) Koolieelse lasteasutuse direktorile kehtestatakse kuutöötasu määr sõltuvalt rühmade arvust:
	alla 8 rühma	- 858 eurot;
	8-11 rühma	- 912 eurot;
	üle 11 rühma	- 971 eurot.
(2) Huvikooli direktorile kehtestatakse kuutöötasu määr sõltuvalt laste arvust:
	alla 201 õpilase	- 1 033 eurot;
	201-400 õpilast	- 1 106 eurot;
	401-700 õpilast	- 1 149 eurot;
	üle 700 õpilase	- 1 223 eurot.“
(3) Määruse § 2 täiendatakse lõikega 21 järgmises redaktsioonis:
„(21) Munitsipaalkooli direktorile kehtestatakse kuutöötasu määr sõltuvalt koolis õppivate õpilaste arvust:
	alla 250 õpilase	- 885 kuni 1 105 eurot;
	251-600 õpilast	 - 1 105 kuni 1 247 eurot;
	601-800 õpilast	 - 1 185 kuni 1 422,00 eurot;
	üle 800 õpilase	- 1 279 kuni 1 534,00 eurot.“
(4) Määruse § 2 täiendatakse lõikega 22 järgmises redaktsioonis:
„(22) Vastavuses käesoleva paragrahvi lõikes 21 toodud tingimustega munitsipaalkooli direktori kuutöötasu määr kehtestatakse kooli aastaeelarves direktori ja õppealajuhatajate töötasudeks määratud summa piires. Juhul kui riigieelarves määratud summa ei kata eeltoodud kulusid, nähakse linna põhieelarves nende katmiseks ette täiendavad vahendid Narva Linnavolikogu määratud mahus“.
(5) Määruse § 2 lõige 4 muudetakse ning sõnastatakse järgmiselt:
„(4) Käesoleva paragrahvi lõigetes 1 ja 2 nimetatud direktori asetäitja õppe- ja kasvatustöö alal (õppealajuhataja) kuutöötasu määr kehtestatakse direktori kuutöötasu määrast kuni 15% madalam. 
(6) [bookmark: _GoBack]Määruse § 2 täiendatakse lõikega 5 järgmises redaktsioonis:
„ (5) Munitsipaalkooli õppealajuhataja kuutöötasu määr kehtestatakse käesoleva paragrahvi lõikes 22 alusel kehtestatud direktori kuutöötasu määrast kuni 15% madalam kooli aastaeelarves direktori ja õppealajuhatajate töötasudeks määratud summa piires. Juhul kui riigieelarves määratud summa ei kata eeltoodud kulusid, nähakse linna põhieelarves nende katmiseks ette täiendavad vahendid Narva Linnavolikogu määratud mahus.“
(7) Määruse § 2 täiendatakse lõikega 6 järgmises redaktsioonis:
„(6) Käesoleva paragrahvi lõigetes 4 ja 5 kehtestatavate kuutöötasu määrade vähendamise samm on 5%, kusjuures neid ümardatakse lähima ülemise täisarvuni.“
(8) Määruse § 3 lõige 1 muudetakse ning sõnastatakse järgmiselt:
„(1) Pedagoogidele kehtestatakse kuutöötasu määr, võttes arvesse nende vastavust kvalifikatsiooninõuetele ja atesteerimisel omistatud ametijärku:
noorempedagoog	- 583,00 eurot;
pedagoog	- 623,00 eurot;
vanempedagoog	- 730,00 eurot;
pedagoog-metoodik	- 891,00 eurot.“
(9) Määruse § 3 lõige 2 muudetakse ning sõnastatakse järgmiselt:
„(2) Käesoleva paragrahvi lõikes 1 toodud kvalifikatsiooninõuetele vastavad pedagoogid on järgmised:
1. koolieelse lasteasutuse õpetaja (sh: eesti keele-, muusika-, liikumis- või ujumisõpetaja), logopeed, eripedagoog, defektoloog ja lasteaiapsühholoog;
1. põhikooli ja gümnaasiumi kasvataja, ringijuht, huvijuht ja ujumisõpetaja;
1. huvikooli õpetaja, treener, huvihariduse spetsialist, klaverisaatja, koreograaf“.
(10) Määruse § 3 täiendatakse lõikega 3 järgmises redaktsioonis:
„(3) Munitsipaalkooli tugispetsialistidele ja õpiabirühma õpetajatele kehtib kuutöötasu määr, mis on võrdne Vabariigi Valitsuse määrusega kehtestatud õpetaja töötasu alammääraga“.
(11) Määruse § 4 lõige 3 muudetakse ning sõnastatakse järgmiselt:
„(3) Kvalifikatsiooninõuetele mittevastavatel ja pedagoogilistel ametikohtadel töötavatel isikutel on kuutöötasu alammäär 436,00 eurot.“
(12) Määruse § 5 lõige 1 muudetakse ning sõnastatakse järgmiselt:
„(1) Sõltuvalt laste arvust erivajadustega laste eriasutuse juhi kuutöötasu määr ja erivajadustega lapsi kasvatava või õpetava pedagoogi ametijärgule vastav kuutöötasu määr suurendatakse 10% võrra, välja arvatud paragrahvi 3 lõikes 3 nimetatud pedagoogid.“
§ 2. Rakendussätted
(1) Määruse § 1 rakendub alates 01.03.2015. a.
(2) Määrus jõustub seadusega sätestatud korras.

20308 NARVA	______.______.2015. a nr 3.1-19/______
Õ I E N D
Määrus kehtestatakse kohaliku omavalitsuse korralduse seaduse § 6 lõike 2 alusel.
Määrusega tehakse Narva Linnavolikogu 21.02.2013. a määruses nr 6 “Pedagoogide töötasustamise kord” järgmised muudatused:
(1) Täpsustatakse antud korra alusel töötasu saavate pedagoogide loetelu.
(2) Suurendatakse linnaeelarvest töötasu saavate pedagoogide (691,308 ametikohta) kuutöötasu määr 10% võrra alates 01.03.2015. a. Narva Linnavolikogu 29.01.2015. a määruses nr 1 on eeltoodud muudatustega seotud kulude katteks ette nähtud 601 371 eurot.
(3) Kehtestatakse munitsipaalkooli tugispetsialistide (PGS § 37 lõikes 2 nimetatud sotsiaalpedagoogid, psühholoogid ja eripedagoogid, sh logopeedid) ja õpiabirühma õpetajate (21,500 ametikohta) kuutöötasu erimäär, mis alates 01.01.2015. a moodustab 900 eurot – Vabariigi Valitsuse 18.12.2014 määrusega nr 187 kinnitatud põhikooli ja gümnaasiumi õpetaja töötasu alammäära tasemel. Eelmisel aastal eeltoodud pedagoogide kuutöötasu alamtase moodustas 715 eurot ühe ametikoha kohta. Narva Linnavolikogu 29.01.2015. a määruses nr 1 on eeltoodud muudatustega seotud kulude katteks ette nähtud 57 334 eurot. Vahendite piiratuse tõttu erivajadustega lapsi õpetavate eelnimetatud pedagoogide kuutöötasu määra 10%-line suurendamine on kehtestamata.
(4) Seoses munitsipaalkoolide direktorite ja õppealajuhatajate töötasustamise korrastamisega kehtestatakse nende kuutöötasu määrad. PGS muutmise tõttu Narva Linnavolikogu 21.02.2013. a määrusega nr 6 alates 01.01.2013. a need tunnistati kehtetuks, aga munitsipaalkoolide direktorite ja õppealajuhatajate kogutöötasu määrati soodustingimuste säilimise korra alusel ja praktiliselt oli muutmata alates 01.01.2011. a.
1) Sõltuvalt koolis õppivate õpilaste arvust alates 01.01.2015. a kehtestatakse munitsipaalkooli direktori kuutöötasu määr. Uus kuutöötasuastmestik on määratud lähtudes Narva munitsipaalkoolides hetkel õppivate õpilaste iseloomulikust arvust. Koolidele, kus õpilaste arv alla 250 õpilase, kuutöötasu alammäär kehtestatakse tasemel, mis on ettenähtud 2015. a riigieelarves koolile miinimumkomplekteerimisega (Narva Täiskasvanute Kool). Teistele koolidele kuutöötasu alammäär kehtestatakse seisuga 01.01.2011. a kuutöötasu määra tasemel. Kuutöötasu piirmäär kehtestatakse 20% võrra suurem võrreldes kuutöötasu määraga seisuga 01.01.2011. a.
2) Munitsipaalkooli õppealajuhataja kuutöötasu määr alates 01.01.2015. a kehtestatakse vastavuses antud määruses toodud tingimustega Narva Linnavalitsuse Kultuuriosakonna juhatajaga kehtestatud direktori kuutöötasu määrast kuni 15% madalam. 
3) Vabariigi Valitsuse 06.02.2015. a määrusega nr 16 kinnitatud riigieelarves on eeltoodud kulude katteks ette nähtud 511 350 eurot. Seoses sellega, et munitsipaalkoolide direktorite ja õppealajuhatajate tööjõukuludeks riigieelarves ettenähtud toetuse jaotus koolide lõikes tehti proportsionaalselt nendes õppivate õpilaste arvuga seisuga 10.01.2015. a 92,07 eurot õpilase kohta, mõnede koolide aastaeelarves (Narva 6. Kool, Narva Peetri Kool, Narva Paju Kool, Narva Eesti Gümnaasium ja Narva Täiskasvanute Kool) tekkib vahendite puudujääk summas 67 196 eurot, mis eeldatakse katta linna põhilisest lisaeelarvest pärast Narva Linnavolikoguga vastava otsuse kinnitamist.

